**Ministru kabineta noteikumu projekta „Grozījumi Ministru kabineta 2010.gada 18.maija noteikumos Nr.445 “Noteikumi par nacionālo akreditācijas institūciju””**

 **sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta 2010.gada 18.maija noteikumos Nr.445 “Noteikumi par nacionālo akreditācijas institūciju”” izstrādāts, lai izpildītu Ministru kabineta 2017.gada 4.aprīļa sēdes protokolā Nr.18 42.§ 9.punktā Ekonomikas ministrijai doto uzdevumu. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2010.gada 18.maija noteikumu Nr.445 “Noteikumi par nacionālo akreditācijas institūciju” 2.punkts nosaka, ka nacionālās akreditācijas institūcijas funkcijas un uzdevumus veic sabiedrības ar ierobežotu atbildību “Standartizācijas, akreditācijas un metroloģijas centrs” struktūrvienība – Latvijas Nacionālais akreditācijas birojs.2017.gada 4.aprīļa Ministru kabineta sēdē tika izskatīts Ekonomikas ministrijas sagatavotais informatīvais ziņojums “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu”. Saskaņā ar Ministru kabineta sēdē nolemto (prot.Nr.18 42.§) Ministru kabinets, cita starpā, pieņēma zināšanai Ekonomikas ministrijas sagatavoto un iesniegto informatīvo ziņojumu un atbalstīja valsts sabiedrības ar ierobežoto atbildību “Standartizācijas, akreditācijas un metroloģijas centrs”, reģ.Nr.40003427231, juridiskā adrese – Krišjāņa Valdemāra iela 157, Rīga, LV-1013, reorganizācijas uzsākšanu sadalīšanas ceļā, nosakot, ka iegūstošās sabiedrības ir šādas jaundibināmas sabiedrības: valsts sabiedrība ar ierobežotu atbildību “Latvijas Nacionālais akreditācijas birojs”, kas ir nacionālās akreditācijas institūcijas funkciju, tiesību, saistību, mantas, finanšu līdzekļu (tai skaitā pašu ieņēmumu), lietvedības un arhīva pārņēmēja, un valsts sabiedrība ar ierobežotu atbildību “Latvijas standarts”, kas ir nacionālās standartizācijas institūcijas funkciju, tiesību, saistību, mantas, finanšu līdzekļu (tai skaitā pašu ieņēmumu), lietvedības un arhīva pārņēmēja.Lai nodrošinātu akreditācijas institūcijas funkciju veikšanas pēctecību pēc valsts sabiedrības ar ierobežoto atbildību “Standartizācijas, akreditācijas un metroloģijas centrs” sadalīšanas, ir izstrādāts noteikumu projekts, kas paredz, ka jaundibināma valsts sabiedrība ar ierobežotu atbildību “Latvijas Nacionālais akreditācijas birojs” pēc tās reģistrācijas komercreģistrā turpinās pildīt nacionālās akreditācijas institūcijas funkcijas un uzdevumus, pārņemot tos no sabiedrības ar ierobežotu atbildību “Standartizācijas, akreditācijas un metroloģijas centrs” struktūrvienības – Latvijas Nacionālais akreditācijas birojs. Vienlaikus ar nacionālās akreditācijas institūcijas funkciju un uzdevumu pārņemšanu, valsts sabiedrības ar ierobežotu atbildību "Latvijas Nacionālais akreditācijas birojs" kļūs arī par nacionālās akreditācijas institūcijas tiesību, saistību, mantas, finanšu līdzekļu, lietvedības un arhīva pārņēmēju.SIA “Latvijas Nacionālais akreditācijas birojs” pildīs nacionālās akreditācijas institūcijas funkcijas un uzdevumus līdz brīdim, kad tiks pārveidota par valsts aģentūru. Līdz ar aģentūras nolikuma izstrādi attiecīgi spēku zaudēs Ministru kabineta 2010.gada 18.maija noteikumi Nr.445 “Noteikumi par nacionālo akreditācijas institūciju”.  |
|  3. | Projekta izstrādē iesaistītās institūcijas | SIA "Standartizācijas, akreditācijas un metroloģijas centrs" |
|  4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstības novērtēšanas institūcijas |
|  2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
|  3. | Administratīvo izmaksu monetārs novērtējums | Projekts šo jomu neskar |
|  4. |  Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | SIA “Standartizācijas, akreditācijas un metroloģijas centrs” |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē nacionālās akreditācijas institūcijas funkciju un uzdevumu apjomu. Taču nacionālās akreditācijas institūcijas funkciju un uzdevumu izpilde tiks nodota jaundibināmai valsts sabiedrībai ar ierobežotu atbildību “Latvijas Nacionālais akreditācijas birojs”.  |
|  3. |  Cita informācija | Detalizētāka informācija par nacionālās akreditācijas institūcijas funkciju un uzdevumu izpildes deleģēšanu valsts sabiedrībai ar ierobežotu atbildību “Latvijas Nacionālais akreditācijas birojs” ir skatāma informatīvajā ziņojumā “Par priekšlikumu sniegšanu par turpmāko rīcību saistībā ar SIA “Standartizācijas, akreditācijas un metroloģijas centrs” reorganizēšanu”, kas izskatīts Ministru kabineta 2017.gada 4.aprīļa sēdē (prot.Nr.18 42.§). |

*Anotācijas sadaļa III, IV, V un VI sadaļa - projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Valsts sekretārs J.Stinka

29.05.2017. 10:21

604

Stiebre, 67013019

Anda.Stiebre@em.gov.lv